Nafarroako Parlamentuko Mahaiak, 2021eko urriaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Cristina Ibarrola Guillén andreak aurkezturiko galdera, 2021eko urtarrilaren 1etik ekainaren 30era bitartean hainbat arrazoiren arabera izandako hilkortasun-tasei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urriaren 18an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma (NA+) talde parlamentarioari atxikitako Cristina Ibarrola Guillén andreak, Legebiltzarraren Erregelamenduan ezarritakoaren babesean, galdera hau aurkezten du, idatziz erantzun dakion:

2021eko urtarrilaren 1etik ekainaren 30era bitartean zein izan da hilkortasun-tasa honako arrazoi hauek direla medio: sepsia, pneumonia, bihotz-gutxiegitasuna, biriketako gaixotasun buxatzaile kronikoa, giltzurrun-gaixotasuna, garuneko eta odol-hodietako gaixotasuna, diabetes mellitusa, kardiopatia iskemikoa eta minbizia?

Iruñean, 2021eko urriaren 14an

Foru parlamentaria: Cristina Ibarrola Guillén